परेशान भाजपा खुद इसकी वजह तलाशने में जुट गई है. फीडबैक में दलितों की नाराजगी की तीन वजह सामने आयी है. पहली वजह डांगावास काण्ड है, जिसमें पांच दलितों समेत छह लोगों की बर्बर हत्या कर दी गई थी. दूसरी वजह नोखा-बीकानेर के डेल्टा मेघवाल कथित आत्महत्या प्रकरण में तमाम आंदोलन के बावजूद सीबीआई जांच न होना और तीसरी वजह भाजपा की ही दलित विधायक चंद्रकांता मेघवाल के साथ पुलिस अधिकारियों द्वारा थाने में बदसलूकी की घटना पर पर्दा डालने और आरोपी आईपीएस चूनाराम जाट की बीच चुनाव में दौसा के पुलिस अधीक्षक के पद पर की गयी ताजपोशी मानी जा रही है.